נתנאל ששון

נתנאל ששון (נולד ב-17 בספטמבר 1995) הוא זמר ויוצר ישראלי.

ביוגרפיה
נתנאל ששון נולד ב-17 בספטמבר 1995 בטבריה.

אביו הוא הזמר אבי (אבישלום) ששון ששר עם שלומי שבת את הדואט 'מאמא' באלבום 'חברים 2' של שלומי שבת.

ששון התחיל את הקריירה שלו בפרסום קאברים בערוץ היוטיוב שלו וצבר למעלה ממיליון צפיות לארבע גרסאות כיסוי שהוציא, ביניהן השיר 'שקט' של עומר אדם.

ששון יצר כמה משיריו עם השפעות של מוזיקה מערבית לצד מוזיקה מזרחית, והסגנון המוזיקלי של כמה משיריו סווג כרוק מזרחי.

נתנאל ששון כתב חלק מהשירים שביצע, וכן כתב והלחין שיר לאור אדי, יוצאת The Voice, ולאומנים נוספים.

בשנת 2017 השתתף בכתיבת האלבום "שרה שרה" של שרית חדד, ובכתיבת האלבום "שורדים אהבה" של איתי לוי.

שירים
ששון פרסם שמונה סינגלים מאלבום הבכורה שעתיד לצאת, ובנוסף פרסם סקיצות לחלק מהשירים:
בדצמבר 2013, הוציא את הסינגל הראשון 'מותש ממך'.
בפברואר 2014, הוציא את הסינגל השני 'שוב'.
בינואר 2015, הוציא את הסינגל השלישי 'אל תוותרי'.
ביולי 2015, הוציא את הסינגל הרביעי 'בואי בואי'.
באוקטובר 2015, הוציא את הסינגל החמישי 'מי'.
בדצמבר 2016, הוציא את הסינגל הששי 'מאוהבת'.
במרץ 2018, הוציא את הסינגל השביעי 'לא שפוי'.
באוגוסט 2018, הוציא את הסינגל השמיני ׳השטויות שלך׳.

נכון לסוף שנת 2018, שיריו המקוריים זכו לכ-17 מיליון צפיות בקירוב בערוץ יוטיוב, כשהשיר 'שוב' מככב עם קרוב ל-8 מיליון צפיות.

קישורים חיצוניים

 נתנאל ששון, הערוץ הרשמי ב-YouTube
 אסף נבו, תכירו את הדבר הבא במזרחית: נתנאל ששון, אתר מאקו, 9 בדצמבר 2013
 נתי לוי, מתחיל גבוה: התופעה שקוראים לה נתנאל ששון, אתר בטריבונה, 29 בנובמבר 2013
 אסף נבו, 15 הזמרים הים תיכוניים הצעירים שיעשו את 2014, אתר מאקו, 11 בינואר 2014
 אל תוותרי- נתנאל ששון בשיר חדש, אתר בטריבונה, 2 בפברואר 2015

הערות שוליים

זמרים השרים בעברית
זמרים ישראלים
זמרי מוזיקה מזרחית ישראלים
מוזיקאים ישראלים
ישראלים שנולדו ב-1995